Nem várható kamatcsökkentés egy sikeres IMF-megállapodás után sem
Az inflációs nyomás miatt akkor sem várható gyors kamatcsökkentés a magyar jegybank részérõl, ha a közeljövõben haladást sikerül elérni az IMF/EU-program ügyében - vélekedtek a 7,00 százalékos MNB-alapkamatot változatlanul hagyó keddi monetáris tanácsi ülés után londoni felzárkózó piaci elemzõk, bár a monetáris enyhítés kezdetének várható idõpontjáról eltérnek a citybeli vélemények.
Az egyik vezetõ londoni pénzügyi elemzõház, a 4cast szakértõi kommentárjukban kiemelték: a monetáris tanács keddi közleményébõl ezúttal hiányzott az a korábbi elõrejelzés, amely szerint az inflációt 2013-ban már sikerül kordában tartani, szerepelt viszont az a prognózis, hogy a Széll Kálmán Terv 2.0 konvergenciaprogram intézkedései - bár visszafogják a fogyasztási dinamikát - jövõre feljebb hajtják az inflációt.
A 4cast elemzõinek értelmezése szerint ez arra utal, hogy az inflációs cél teljesítésének idõpontja még távolabbra, potenciálisan 2014-re is kitolódhat.
A ház szakértõi összességében azt a következtetést vonták le, hogy a magyarországi inflációs kockázatok nõnek, és ez valószínûleg megakadályozza a gyors jegybanki kamatcsökkentést abban az esetben is, ha - amint Orbán Viktor miniszterelnök utalt rá - a következõ napokban vagy hetekben áttörés történik az IMF/EU-tárgyalások ügyében.
A 4cast elemzõi közölték: továbbra is az az elõrejelzésük érvényes, amely szerint "hosszabb ideig" a jelenlegi szinten marad - és az idén már nem változik - az MNB-alapkamat.
A JP Morgan bankcsoport londoni felzárkózó piaci elemzõi a keddi monetáris tanácsi kamatdöntõ ülés utáni kommentárjukban fenntartották azt a prognózisukat, hogy az MNB nem módosítja alapkamatát mindaddig, amíg létre nem jön a megállapodás az új IMF/EU-finanszírozási csomagról, és amíg a magyar befektetési termékeket terhelõ kockázati felárak nem csökkennek tartósan.
A cég szakértõi közölték azt is, hogy alapeseti forgatókönyvük szerint az IMF/EU-megállapodást már a következõ három hónap során el lehet érni, jóllehet a ház jelentõsnek ítéli a tárgyalások ennél hosszabb elhúzódásának kockázatát.
A JP Morgan londoni elemzõi szerint ha megszületik az egyezség az IMF/EU-programról, az MNB-nek 0,50-1,00 százalékpontos kamatcsökkentésre nyílhat lehetõsége.
Más nagy citybeli házak ugyanakkor egyelõre nem zárják ki az MNB-kamatemelés lehetõségét sem arra az esetre, ha az IMF/EU-megállapodás az év késõbbi szakaszáig elhúzódik.
A Goldman Sachs (GS) bankcsoport londoni befektetési részlegének szakértõi minapi helyzetértékelésükben azt jósolták, hogy az MNB az idén még 1,00 százalékpontos kamatemelésre kényszerülhet, mielõtt hozzákezdhetne a monetáris enyhítéshez. A GS londoni elemzõi ezt a forgatókönyv-változatot arra a véleményükre alapozták, hogy a tárgyalások elkezdésének eddigi késedelme az új IMF/EU-megállapodás aláírásának lehetséges idõpontját egyre közelebb tolja a külsõ törlesztési kötelezettségek összegének harmadik-negyedik negyedévi várható jelentõs megugrásához, és ez a ház szerint újabb forintgyengülési hullámot okozhat, kamatemelésre kényszerítve az MNB-t.
A GS jelenlegi elõrejelzése az, hogy a megállapodás aláírása után az MNB ezt a kamatemelést fogja visszafordítani, vagyis 2012 végére a jelenlegi 7,00 százalékra süllyedhet vissza az alapkamat. A cég prognózisa szerint ezt 2013-ban további 1,50 százalékpontnyi kamatcsökkentés követheti a magyar jegybank részérõl.
IMF